Jerry Yan - วิกิพีเดีย

# Jerry Yan

### จากวิกิพีเดีย สารานุกรมเสรี

| บทความนี้ต้องการ จัดรูปแบบ จัดหน้า แบ่งหัวข้อ จัดลิงก์ภายใน คุณสามารถช่วยแก้ไขปัญหานี้ได้! โดยการกดที่ปุ่ม แก้ไข ด้านบน จากนั้นจัดหน้าให้เหมาะสม แบ่งหัวข้อ ทำลิงก์ภายในสำหรับคำสำคัญ ดูรายละเอียดเพิ่มเติมได้ที่ การแก้ไขหน้า การแก้ไขหน้าพื้นฐาน และ นโยบายวิกิพีเดีย

  บทความนี้มีชื่อเป็นภาษาอังกฤษ เนื่องจากยังไม่มีชื่อภาษาไทยที่กระชับหรือเหมาะสม ไม่รู้วิธีอ่านในภาษาไทย หรือต้องการคงชื่อเฉพาะไว้ตามต้นฉบับ

เจอร์รี เหยียน (Jerry Yan) หรือ เหยียนเฉิงซวี่ (อักษรจีนตัวย่อ: 言承旭, พินอิน: Yán Chéngxù) (เกิด 1 มกราคม พ.ศ. 2520) ชื่อจริงว่า เลี่ยว หยางเจิ้น (廖洋震, Liao Yangzhen ) นักแสดง นักร้องชาวไต้หวัน ของวงเอฟโฟร์

## [แก้] ประวัติ

ศิลปินผู้นี้ มีเรื่องราวที่สมควรนำมาเผยแพร่แก่เยาวชนไทย ทั้งนี้เพราะ Jerry เป็นคนรุ่นใหม่ ที่มีความดีทั้งด้านผลงานและชีวิตส่วนตัว กล่าวคือ เมื่อเริ่มเข้าสู่วงการบันเทิง เขาใฝ่ใจในการพัฒนางาน มีความกล้าหาญ ยืนหยัด ที่จะสร้างสรรค์ผลงานที่ดีที่สุด แม้ต้องใช้เวลานาน กว่า 2-3 ปี ต่อหนึ่งชิ้นงานก็ยินยอม เมื่อรับงานใดแล้ว จะทุ่มเทกำลังกายและสติปัญญาลงไป อย่างเต็มกำลังความสามารถ ดังนั้นผลงานทุกชิ้นที่ผ่านออกมา จึงเป็นที่ยกย่องแบบปากต่อปาก สร้างความประทับใจให้กับแฟน ๆ กว่า 20 ประเทศ รวมทั้งนักวิจารณ์จากหลายสำนัก ต่างพากันออกมาชื่นชม และยกย่อง เป็นตัวอย่างแก่คนรุ่นใหม่ ที่จะก้าวเข้ามาในวงการนี้

สำหรับในด้านชีวิตส่วนตัวนั้น เพื่อนเก่า ๆ และผู้ร่วมงานพากันชื่นชม ถึงความเป็นผู้ มีสติปัญญา มีความคิด ใฝ่เรียนรู้ พัฒนาตนเองอยู่เสมอ รับจ้างทำงาน มาตั้งแต่ อายุ 11 ปี เพื่อช่วยเหลือภาระค่าใช้จ่ายในบ้าน แม้จะทำงานหนักแต่ผลการเรียนยังคงเป็นที่หนึ่ง และได้รับเลือกให้เป็นหัวหน้าตลอดมา คุณธรรมที่น่าสรรเสริญอีกประการหนึ่ง คือความกตัญญู คนใกล้ชิดจะรู้ดีว่า เขารักและยกย่องคุณแม่มาก ทั้งยังเป็นคนประหยัดมัธยัสถ์ แม้ปัจจุบันจะได้รับค่าตัวสูง ก็ยังคงยึดมั่นที่จะครองชีวิตแบบเดิม ๆ ไม่ฟุ่มเฟือย ไม่ใช้ของแพง ไม่อายที่จะใช้ พาหนะเก่า ๆ เสื้อผ้าเก่า ๆ ในทางตรงกันข้าม กลับพร้อมที่จะช่วยเหลือผู้ทุกข์ยาก เมื่อเริ่มมีรายได้มั่นคงแล้ว Jerry จึงตั้งใจทำการกุศลอย่างจริงจัง ให้ทุนการศึกษา เด็กยากไร้ในแผ่นดินจีนตอนเหนือ ชื่อโครงการ ชุนเหลยปัน เพื่อให้เด็ก ๆ สำเร็จการศึกษาภาคบังคับ อีกทั้งได้มอบสิ่งต่าง ๆ เพื่อเป็นกำลังใจ ให้มีชีวิตที่ก้าวหน้าต่อไป

ในปี 2006 Jerry ได้รับเกียรติสูงสุด จากผู้นำองค์กรการกุศล 10 ประเทศ คือ ให้ปฏิบัติหน้าที่ทูตคนแรกขององค์กร ในตำแหน่ง The First World Vision Asia-Pacific Ambassador ปัจจุบันการกระทำของเขา จึงกลายมาเป็นแบบอย่างแนวทางในการทำการกุศล แก่แฟน ๆ จำนวนมาก

สำหรับกลุ่มคนรัก Jerry ในประเทศไทย มีผู้ที่มีอาวุโสด้านวัยวุฒิและคุณวุฒิ ได้ร่วมกันจัดตั้งคณะทำงานเพื่อการกุศลขึ้น ตั้งแต่พุทธศักราช 2003 โดยใช้ชื่อ Thailand Love Jerry Family เพื่อช่วยเหลือแบ่งปันแด่ผู้ทุกข์ยากในโอกาสต่าง ๆ อาทิเช่น มอบปัจจัยและอาหารแด่พระภิกษุสงฆ์ที่อาพาธ ณ โรงพยาบาลสงฆ์เป็นประจำทุกปี มอบสิ่งของและเงินช่วยเหลือเด็กกำพร้า ณ บ้านราชวิถี และสถานสงเคราะห์อื่น ๆ บริจาคสิ่งของและเงิน กับสภากาชาดไทย และมูลนิธิ คุณพุ่ม เจนเซน เพื่อช่วยเหลือผู้ประสบภัย Tsunami อีกทั้งได้จัดพิมพ์และจำหน่ายหนังสือเกี่ยวกับเรื่องราวชีวิตของ Jerry ชื่อ My Jerry เพื่อนำรายได้จากการจำหน่าย พร้อมทั้งการร่วมบริจาคของแฟนชาวไทย ในนาม Thailand Love Jerry Family และผู้แทนชาวฮ่องกง ขึ้นทูลเกล้าทูลกระหม่อมถวายแด่สมเด็จพระเทพรัตนราชสุดา ฯ เนื่องในพระวโรกาสทรงเจริญพระชนมายุครบ 50 พระชันษา โดยทรงโปรดเกล้าโปรดกระหม่อมพระราชทานพระอนุญาตให้เข้าเฝ้า เมื่อวันที่ 17 กรกฎาคม 2006 ในโอกาสนั้นคณะผู้เข้าเฝ้า ได้ทูลเกล้าทูลกระหม่อมถวายหนังสือ My Jerry และเงินรวมจำนวนสองแสนแปดหมื่นแปดพันบาท เพื่อมอบเป็นทุนการศึกษาแก่เด็กกำพร้า Tsunami ในนาม Jerry Yan

## [แก้] ผลงาน

- 1998 -ชนะเลิศการประกวดนายแบบ Men's Uno
- 1999 -ละครชุด The Great Teacher
- 2001 -ละครชุด Meteor Garden และ Come to my place ร่วมวง Boy Band ในนาม F4 ออก Album F4 ชุดที่ 1 (Meteor Rain) นายแบบ Pepsi ถ่ายแบบปกนิตยสาร และอื่น ๆ
- 2002 -ละครชุด Meteor Garden II และ Love Scar ออก Album F4 ชุดที่ 2 (Fantasy Forever), F4 Concert World Tour ,จัดทำหนังสืออัลบัมภาพ ชุด Amphibian ไปอเมริกา เพื่อถ่ายทำ MV เพลง Can't help falling in love ของ Elvis ในภาษาจีนกลางเพื่อประกอบภาพยนตร์การ์ตูนเรื่อง Li Lo & Stitch ของวอลท์ดิสนีย์ นายแบบ Pepsi เครื่องแต่งกาย S&K ถ่ายแบบปกนิตยสาร และอื่น ๆ
- 2003 -ภาพยนตร์ฮ่องกงเรื่อง Magic Kichen, F4 Concert World Tour นายแบบ Pepsi เครื่องแต่งกาย S&K,Bench รถจักรยานยนต์ YAMAHA ถ่ายแบบปกนิตยสารหลายประเทศ และอื่น ๆ
- 2004 -Solo Album ชุด Jerry for You, Meet&Greet Tour หลายประเทศ, F4 Concert World Tour นายแบบ Pepsi เครื่องแต่งกาย S&K,Bench เครื่องประดับ MIA ถ่ายแบบปกนิตยสารหลายประเทศ และอื่น ๆ
- 2005-6 -ละครชุด The Hospital, Meet&Greet Tour หลายประเทศ นายแบบผลิตภัณฑ์สินค้าในเครือ Oral-B นายแบบ Pepsi เครื่องแต่งกาย S&K,Bench เครื่องประดับสตรี MIA ถ่ายแบบปกนิตยสารหลายประเทศ และอื่น ๆ
- 2006 -Meet&Greet Tour หลายประเทศ นายแบบผลิตภัณฑ์สินค้าในเครือ Oral-B นายแบบ Pepsi เครื่องแต่งกาย S&K,Bench เครื่องประดับ MIA ถ่ายแบบปกนิตยสารหลายประเทศ และอื่น ๆ
- 2006-2007 -ฑูตองค์กรการกุศล ในนาม The First World Vision Asia-Pacific Ambassador ซึ่งองค์กรการกุศลสากลนี้ ปัจจุบันมีสมาชิกรวม 10 ประเทศ ได้แก่ ไต้หวัน ญี่ปุ่น สิงคโปร์ ฮ่องกง เกาหลี ฟิลิปปินส์ มาเลเซีย ไทย อินโดเนเชีย และมองโกลเลีย

| Jerry Yan เป็นบทความเกี่ยวกับ ดารา นักแสดง นักร้อง ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ Jerry Yan ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../j/e/r/Jerry_Yan_62ff.html".

หมวดหมู่: ตรวจแก้รูปแบบ | บทความที่มีชื่อเป็นภาษาอังกฤษ | ชาวไต้หวัน | บทความเกี่ยวกับ ดารา ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา